Bristol Mercury

Bristol Mercury er en ni-sylindret, luftkjølt en-rads stjernemotor. Den ble konstruert av Roy Fedden ved Bristol Aeroplane Company og brukt til å drive både sivile og militære fly på 1930- og 1940-tallet. Motoren ble utviklet fra den tidligere Jupiter-motoren, og senere varianter kunne yte 800 hestekrefter (600 kW) fra sin kapasitet på 25 liter (1 500 kubikktommer).
I alt ble nesten 21 000 motorer produsert, med et visst antall også produsert i Europa under lisens. I det minste er tre Bristol Mercury-motorer fremdeles luftdyktige per 2010, med andre bevarte eksemplarer til utstilling i flymuseer.


== Konstruksjon og utvikling ==
Mercury ble utviklet av Bristol Aeroplane Company i 1925 da selskapets Bristol Jupiter nærmet seg slutten av sitt livsløp. Selv om Mercury opprinnelig ikke fattet mye interesse, sto Air Ministry for finansiering av tre  
prototyper og det ble et nytt gjennombrudd for konstruktøren, Roy Fedden.
Mercurys mindre størrelse kom av at den var ment for jagerfly, og den ble brukt i både Gloster Gauntlet og dens etterfølger Gloster Gladiator. Det var tenkt at den større modellen kjent som Pegasus skulle brukes i bombefly, men ettersom ytelsen til begge motortypene ble forbedret, ble Mercury brukt i nesten alle roller. Den mest berømte av disse var kanskje dens anvendelse i det lette tomotors bombeflyet Bristol Blenheim.
Bristol og selskapets skyggefabrikker produserte mer enn 20 700 eksemplarer av motoren. Utenfor Storbritannia ble Mercury lisensprodusert:

i Polen og brukt i landets PZL P.11 jagerfly.
Av NOHAB i Sverige og brukt i svenskbygde Gloster Gladiator og SAAB 17 stupbombere.
I Italia ble den bygget av Alfa Romeo som Mercurius.
I Tsjekkoslovakia ble den bygget av Walter Engines.
I Finland ble den produsert av Tampella og vesentlig brukt i finskbygde Bristol Blenheim bombefly.


== Gjenværende eksemplarer ==
En Westland Lysander med Bristol Mercury er luftdyktig (2012) i Shuttleworth Collection, Old Warden, England og opptrer på flystevner.
Canadian Warplane Heritage Museum har en Lysander IIIA i luftdyktig tilstand.
Også Vintage Wings of Canada har en tilsvarende flygedyktig Lysander IIIA.


== Utstilte motorer ==
Bristol Mercury VII er til utstilling i Royal Air Force Museum London.
Et annet eksemplar er til utstilling i Shuttleworth Collection.
En gjennomskåret Bristol Mercury er til utstilling ved Fleet Air Arm Museum på RNAS Yeovilton.


== Spesifikasjoner (Mercury VI-S) ==
Data fra Lumsden.


=== Generelle egenskaper ===
Type: Luftavkjølt, ni-sylindret en-rads stjernemotor med forkompressor
Sylinderdiameter: 146 mm
Slaglengde: 165 mm
Slagvolum: 24,9 l
Lengde: 1 194 mm
Diameter: 1 307 mm
Tørrvekt: 438 kg
Designet av: Roy Fedden


=== Komponenter ===
Ventiler: Overliggende ventil, fire ventiler per sylinder – to innsugsventiler og to natriumfylte eksosventiler
Kompressor: Ett-trinns sentrifugalkompressor
Drivstoffsystem: Claudel-Hobson forgasser
Drivstofftype: Bensin med oktantall 87
Kjølesystem: Luftavkjølt
Reduksjonsgir: Farman-planetgir, venstrerotasjon, reduksjonsforhold 0,5:1


=== Ytelse ===
Effekt: 621 hk (457 kW) ved 2 750 o/min for takeoff
644 hk (474 kW) ved 2 750 o/min ved 4 730 m (15 500 ft)
Spesifikk effekt: 18,35 kW/l (0,42 hk/in³)
Kompresjonsforhold: 6:1
Spesifikt drivstofforbruk: 300 g/(kW·h) (0,49 lb/(hk·h))
Effekt/vekt-forhold: 1,04 kW/kg (0,67 hk/lb, 1,47 hk/kg)


== Referanser ==


=== Fotnoter ===


=== Bibliografi ===
Bridgman, L, (ed.) (1998) Jane's fighting aircraft of World War II. Crescent. ISBN 0-517-67964-7
Gunston, Bill. World Encyclopedia of Aero Engines. Cambridge, England. Patrick Stephens Limited, 1989. ISBN 1-85260-163-9
Lumsden, Alec. British Piston Engines and their Aircraft. Marlborough, Wiltshire: Airlife Publishing, 2003. ISBN 1-85310-294-6.
Warner, G. The Bristol Blenheim: A Complete History. London: Crécy Publishing, 2nd edition 2005. ISBN 0-85979-101-7.


== Videre lesing ==
Gunston, Bill. Development of Piston Aero Engines. Cambridge, England. Patrick Stephens Limited, 2006. ISBN 0-7509-4478-1


== Eksterne lenker ==
(en) Bristol Mercury – kategori av bilder, video eller lyd på Commons 
«The Cosmos Aero Engines» (PDF). Flight. XI (27): 869–871. 3. juli 1919. Nr. 549. Besøkt 12. januar 2011.  En artikkel fra 1919 om Cosmos Engineerings luftkjølte stjernemotorer.
Innspilt lyd fra en Mercury V S2-moto Arkivert 22. juli 2012 hos Wayback Machine. brukt i PZL P.11c (MP3-format) – republika.pl
Bristol Mercury – Canadian Museum of Flight (engelsk)